Personopplysninger er langt mer enn du kanskje er klar over. Dette defineres i artikkel 4 av personvernloven som enhver opplysning om en identifisert eller identifiserbar fysisk person (den registrerte). En «identifiserbar fysisk person» er en person som direkte eller indirekte kan identifiseres, særlig ved hjelp av en identifikator, for eksempel et navn, et ID-nummer, lokaliseringsopplysninger, en online-identifikator eller ett eller flere elementer som er spesifikke for nevnte fysiske persons fysiske, fysiologiske, genetiske, psykiske, økonomiske, kulturelle eller sosiale identitet. Det skilles mellom alminnelig og sensitiv informasjon, hvor noen eksempler er navn, telefonnummer, helseopplysninger, etnisk opprinnelse og IP-adresse. Personopplysninger kan være alt fra tekst til bilder, video og lydopptak.
Det er derfor nærmest garantert at enhver virksomhet håndterer en eller annen form for personopplysninger, noe som gjør at det nye lovverket vil ha stor betydning for de fleste offentlige instanser og private virksomheter.